text: Ако наистина е необходимо да се направи превод на "Под игото", то той трябва да бъде от хора, които знаят какво правят. Според мен и на нас като ученици този текст ни беше труден, но нали в това се състои образованието - да научиш нови неща? Това включва и познания за българския език през Възраждането.
  Ами според мен е необходимо.Трудно се възприемат тия остарели думи и като не ги разбираш, не ти е интересно. Поне при мен беше така.
  От какъв зор?! Децата не го разбирали - ами да им го обяснят! Били говорили помежду си на английски... Ами те и на жаргон си говорят - да вземат да включат и него в превода. Тогава със сигурност ще стане много интересно...
  Това, което прочетох, е наистина идиотско! Дори и да е нужно осъвременяване на текста на "Под игото", за да е по-разбираем и по-интересен романът за децата, то това трябва да се направи от компетентни хора. Да ви попитам: Бихте ли купили точно това "преведено" издание за децата си?